ຊີເຣຍ ເຊຶ່ອງພວກນັກໂທດ ກ່ອນການຢ້ຽມຢາມ ຂອງພວກນັກສັງເກດການ ຈາກສັນນິບາດອາຫຼັບ
ກຸ່ມ​ສິ້ງ​ຊອມ​ສິດທິ​ມະນຸດກ່າວ​ວ່າ ພວກ​ນັກ​ໂທດ​ຈໍານວນ​ຫລາຍຮ້ອຍ​ຄົນ​ ໄດ້​ຖືກຍົກຍ້າຍ ບໍ່​ດົນ​ກ່ອນ​ພວກ​ນັກ​ສັງ​ເກດ​ການ ຈະໄປເຖິງຊີເຣຍ
ກຸ່ມສິດທິມະນຸດກຸ່ມນຶ່ງກ່າວວ່າ ຊີເຣຍໄດ້ຍົກຍ້າຍພວກນັກໂທດໄປຢູ່ໃນສະຖານທີ່ຄຸມຂັງ ຂອງທະຫານ ເພື່ອຈະຊຸກເຊຶ່ອງພວກນັກໂທດໃຫ້ພົ້ນສາຍຕາຂອງພວກນັກສັງເກດການ ຈາກສັນນິບາດຊາດອາຫຣັບ ຊຶ່ງກໍາລັງ ຢ້ຽມຢາມຊີເຣຍຢູ່ໃນຂະນະນີ້ ກຸ່ມສິ້ງຊອມສິດທິ ມະນຸດ ທີ່ມີສໍານັກງານໃຫຍ່ຢູ່ທີ່ນີວຢ໊ອກ ກ່າວວ່າ ສັນນິ ບາດຊາດອາຫຣັບຄວນຈະຢືນ ຢັດໃນການຂໍເຂົ້າຫາເຂົ້າເຖິງສະຖານທີ່ກັກຂັງຕ່າງໆນັ້ນ ແລະຈະຕ້ອງກ້າເວົ້າອອກມາ ໂລດ ເມື່ອເຫັນວ່າ ຊີເຣຍກີດກັນບໍ່ໃຫ້ພວກນັກສັງເກດການປະຕິບັດພາລະກິດຂອງພວກ ເຂົາເຈົ້າ ກຸ່ມສິ້ງຊອມສິດທິມະນຸດນີ້ກ່າວອີກວ່າ ບາງທີພວກນັກໂທດຈໍານວນຫລາຍ ຮ້ອຍຄົນນັ້ນ ໄດ້ຖືກຍົກຍ້າຍບໍ່ດົນກ່ອນພວກນັກສັງເກດການຈະເດີນທາງ ໄປເຖິງຊີເຣຍ ທີ່ກໍາລັງປະຕິ ບັດງານສັງເກດການເບິ່ງລັດຖະບານຊີເຣຍ ຕາມທີ່ໄດ້ຮັບປາກວ່າ ຈະຖອນທະຫານ ປ່ອຍ ພວກນັກໂທດການເມືອງ ແລະຍຸຕິການກໍ່ຄວາມຮຸນແຮງຕໍ່ພວກປະທ້ວງນັ້ນ ຫົວໜ້າສັງເກດການຂອງສັນນິບາດຊາດອາຣັບໃນຊີເຣຍ ນາຍພົນ Mohammed Dabi ແຫ່ງຊູດານກ່າວໃນມື້ວັນພຸດວານນີ້ວ່າ ພວກ ນັກສັງເກດການຈະໄປຢ້ຽມເບິ່ງ 3 ເຂດໃໝ່ ຮວມທັງເມືອງ Hama, Idlib ແລະ Daraa ການໄປຢ້ຽມຢາມເຫຼົ່ານີ້ມີຂຶ້ນຫຼັງຈາກພວກນັກສັງເກດການຂອງສັນນິບາດຊາດອາຫຣັບ ໄດ້ໄປຢ້ຽມຢາມເມືອງ Hom ເມື່ອວັນອັງຄານວານນີ້ ບ່ອນທີ່ພວກກໍາລັງຮັກສາຄວາມປອດ ໄພຊີເຣຍ ໄດ້ຍິງລະເບີດນໍ້າຕາໃສ່ພວກປະທ້ວງເພື່ອໃຫ້ພວກເຂົາເຈົ້າສະຫລາຍຕົວນັ້ນ ກຸ່ມສັງເກດການສິດທິມະນຸດຊີເຣຍ ທີ່ມີສໍານັກງານໃຫຍ່ຢູ່ລອນດອນ ປະເທດອັງກິດ ກ່າວວ່າ ພວກປະທ້ວງຕໍ່ຕ້ານລັດຖະບານປະມານ 70,000 ຄົນ ໄດ້ພາກັນຍ່າງໄປຍັງ ໃຈກາງເມືອງ ເວລາພວກກໍາລັງຮັກສາຄວາມ ປອດໄພປະເຊີນໜ້າພວກເຂົາເຈົ້ານັ້ນ ພວກເດີນຂະບວນປະທ້ວງຮ້ອງໂຮ ໃຫ້ປະຫານຊີວິດປະທານາທິບໍດີ Bashar al-AssadD ກຸ່ມສັງເກດການສິດທິມະນຸດຊີເຣຍ ຢືນຢັນຮູບຖ່າຍວີດີໂອທີ່ເຫັນພວກກໍາລັງທະຫານ ລັດຖະບານຍິງປືນລູກປືນແທ້ໃສ່ພວກເດີນຂະບວນ ປະທ້ວງທີ່ເມືອງ Homs ແລະ ເວົ້າອີກວ່າມີຫົກຄົນຖືກຂ້າຕາຍທີ່ເມືອງ Homs ເມື່ອວັນອັງຄານວານນີ້ ໃນຈໍານວນ ເສຍຊີວິດ 15 ຄົນ ທີ່ກ່ຽວ ພັນກັບການປະທ້ວງໃນທົ່ວປະເທດນັ້ນ ພວກນັກເຄື່ອນໄຫວກ່າວວ່າ ຄວາມຮຸນແຮງຍັງດຳເນີນຢູ່ຕໍ່ມາໃນວັນພຸດມື້ນີ້ ໂດຍພວກ ທະຫານທີ່ໂຕນທັບໄດສັງຫານທະຫານລັດຖະບານຊີເຣຍ ຢ່າງນ້ອຍ 4 ຄົນ ແລະບາດ ເຈັບອີກ 12 ຄົນທີ່ແຂວງ Daraa